               EURÓPSKA KOMISIA
            V Bruseli23. 9. 2021
            COM(2021) 593 final
            2021/0303(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má zaujať v mene Európskej únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o prijatie rozhodnutia zmeniť uvedenú dohodu

               DÔVODOVÁ SPRÁVA

               1.Predmet návrhu

               Komisia navrhuje, aby Rada stanovila pozíciu, ktorá sa má zaujať v mene Únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“), pokiaľ ide o rozhodnutie Spoločného výboru zmeniť uvedenú dohodu.

               2.Kontext návrhu

               2.1.Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu

               V dohode o vystúpení sa stanovujú dojednania týkajúce sa riadeného vystúpenia Spojeného kráľovstva z Únie a z Euratomu. Dohoda o vystúpení nadobudla platnosť 1. februára 2020.

               2.2.Spoločný výbor

               Spoločný výbor zriadený podľa článku 164 ods. 1 dohody o vystúpení je zložený zo zástupcov Únie a Spojeného kráľovstva. Predsedá mu spoločne Únia a Spojené kráľovstvo. V prílohe VIII k dohode o vystúpení sa stanovuje rokovací poriadok Spoločného výboru. Spoločný výbor zasadá aspoň raz ročne alebo na žiadosť Únie alebo Spojeného kráľovstva a stanovuje svoj harmonogram zasadnutí a program na základe vzájomnej dohody.

               Úlohy Spoločného výboru sú stanovené v článku 164 dohody o vystúpení a patrí medzi ne najmä:

               ·dohľad nad vykonávaním a uplatňovaním dohody, a to priamo alebo prostredníctvom práce osobitných výborov, ktoré mu podávajú správy,

               ·prijímanie rozhodnutí a odporúčaní vrátane zmien dohody v prípadoch, ktoré sú v nej stanovené,

               ·predchádzanie problémom a riešenie sporov, ktoré môžu vzniknúť v súvislosti s výkladom a uplatňovaním dohody.

               2.3.Pripravované rozhodnutie Spoločného výboru

               Spoločný výbor môže podľa článku 164 ods. 5 písm. d) prijať rozhodnutie o zmene dohody s cieľom opraviť chyby, odstrániť opomenutia alebo iné nedostatky alebo riešiť situácie, ktorých vznik sa v čase podpisu dohody o vystúpení nepredpokladal, pod podmienkou, že týmito zmenami sa nemenia základné prvky dohody.

               Účelom pripravovaného rozhodnutia je odstrániť opomenutia a nedostatky, ktoré nemenia základné prvky dohody o vystúpení.

               Pripravované rozhodnutie bude pre zmluvné strany záväzné v súlade s článkom 166 ods. 2 dohody o vystúpení. V súlade s pravidlom 9 rokovacieho poriadku sa v rozhodnutiach prijatých Spoločným výborom uvedie dátum, ku ktorému nadobúdajú účinnosť.

               3.Pozícia, ktorá sa má zaujať v mene Únie

               3.1.Časť I prílohy I k dohode o vystúpení o koordinácii sociálneho zabezpečenia

               Časť I prílohy I k dohode o vystúpení obsahuje rozhodnutia a odporúčania Správnej komisie pre koordináciu systémov sociálneho zabezpečenia, ktoré Únia a Spojené kráľovstvo musia pri uplatňovaní pravidiel koordinácie sociálneho zabezpečenia náležite zohľadniť (pozri článok 31 dohody o vystúpení).

               Správna komisia pre koordináciu systémov sociálneho zabezpečenia 18. októbra 2017 schválila odporúčanie č. A1 o vydávaní osvedčenia uvedeného v článku 19 ods. 2 nariadenia Európskeho parlamentu a Rady (ES) č. 987/2009. Toto odporúčanie však nebolo uvedené v prílohe I k dohode o vystúpení a malo by sa doplniť.

               Správna komisia pre koordináciu systémov sociálneho zabezpečenia 19. októbra 2017 schválila rozhodnutie č. E6 o určovaní toho, kedy sa elektronická správa považuje za legálne doručenú v systéme elektronickej výmeny informácií o sociálnom zabezpečení (EESSI). Toto rozhodnutie však nebolo uvedené v prílohe I k dohode o vystúpení a malo by sa doplniť.

               Správna komisia pre koordináciu systémov sociálneho zabezpečenia 17. júna 2020 schválila rozhodnutie č. H9 o odložení lehôt uvedených v článkoch 67 a 70 nariadenia Európskeho parlamentu a Rady (ES) č. 987/2009, ako aj rozhodnutia č. S9 z dôvodu pandémie COVID-19. Toto rozhodnutie však nebolo uvedené v prílohe I k dohode o vystúpení a malo by sa doplniť.

                Správna komisia pre koordináciu systémov sociálneho zabezpečenia 21. októbra 2020 schválila rozhodnutie č. H10 o spôsobe práce a zložení technickej komisie pre spracovanie údajov Správnej komisie pre koordináciu systémov sociálneho zabezpečenia. Toto rozhodnutie však nebolo uvedené v prílohe I k dohode o vystúpení a malo by sa doplniť. Toto rozhodnutie nahrádza rozhodnutie č. H8 o spôsobe práce a zložení technickej komisie pre spracovanie údajov Správnej komisie pre koordináciu systémov sociálneho zabezpečenia. Rozhodnutie č. H8 sa preto odstráni z časti I prílohy I k dohode o vystúpení.

               Správna komisia pre koordináciu systémov sociálneho zabezpečenia 9. decembra 2020 schválila rozhodnutie Správnej komisie pre koordináciu systémov sociálneho zabezpečenia č. H11 o predĺžení lehôt uvedených v článkoch 67 a 70 nariadenia (ES) č. 987/2009 a v rozhodnutí č. S9 z dôvodu pandémie COVID-19. Toto rozhodnutie však nebolo uvedené v prílohe I k dohode o vystúpení a malo by sa doplniť.

               Správna komisia pre koordináciu systémov sociálneho zabezpečenia 10. októbra 2018 schválila odporúčanie č. H2, ktoré sa týka zahrnutia autentifikačných prvkov do prenosných dokumentov vydaných inštitúciou členského štátu, ktoré osvedčujú situáciu osoby na účely uplatnenia nariadení Európskeho parlamentu a Rady (ES) č. 883/2004 a 987/2009. Toto odporúčanie však nebolo uvedené v prílohe I k dohode o vystúpení a malo by sa doplniť.

               Správna komisia pre koordináciu systémov sociálneho zabezpečenia 9. decembra 2020 schválila rozhodnutie č. S11 o postupoch náhrady prostriedkov na účely vykonávania článkov 35 a 41 nariadenia (ES) č. 883/2004. Toto rozhodnutie nahrádza rozhodnutie č. S9 o postupoch náhrady prostriedkov na účely vykonávania článkov 35 a 41 nariadenia (ES) č. 883/2004. Rozhodnutie č. S9 sa preto odstráni z časti I prílohy I k dohode o vystúpení.

               4.Právny základ

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Rozhodnutie, ktoré má Spoločný výbor prijať, predstavuje akt s právnymi účinkami. Pripravovaný akt bude pre zmluvné strany záväzný v súlade s článkom 166 ods. 2 dohody.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               Jediný cieľ a obsah pripravovaného aktu sa týka na jednej strane zmeny dohody s cieľom odstrániť opomenutia a nedostatky, pričom sa však nemenia základné prvky uvedené v dohode, a na strane druhej sa týka zmeny dohody v prípade, ktorý sa v dohode výslovne stanovuje.

               Dohoda bola uzavretá na základe článku 50 ods. 2 Zmluvy o Európskej únii.

               Z tohto dôvodu a v súlade so základnou zásadou, že akt môže byť zmenený len aktom rovnakého druhu, je hmotnoprávnym základom navrhovaného rozhodnutia článok 50 ods. 2 Zmluvy o Európskej únii.

               4.1.Záver

               Právnym základom navrhovaného rozhodnutia by mal byť článok 50 ods. 2 Zmluvy o Európskej únii v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže rozhodnutím Spoločného výboru sa zmení dohoda o vystúpení, je vhodné uverejniť ho po prijatí v Úradnom vestníku Európskej únie.

               2021/0303 (NLE)

               Návrh

               ROZHODNUTIE RADY,

               ktorým sa stanovuje pozícia, ktorá sa má zaujať v mene Európskej únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o prijatie rozhodnutia zmeniť uvedenú dohodu

               RADA EURÓPSKEJ ÚNIE,

               so zreteľom na Zmluvu o Európskej únii, a najmä na jej článok 50 ods. 2,

               so zreteľom na Zmluvu o fungovaní Európskej únie, a najmä na jej článok 218 ods. 9,

               so zreteľom na návrh Európskej komisie,

               keďže:

               (1)Dohodu o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) Únia uzavrela rozhodnutím Rady (EÚ) 2020/135
                  1
                 30. januára 2020 a dohoda o vystúpení nadobudla platnosť 1. februára 2020.

               (2)V článku 164 ods. 5 písm. d) dohody o vystúpení sa Spoločný výbor oprávňuje prijímať rozhodnutia, ktorými sa mení uvedená dohoda, za predpokladu, že takéto zmeny sú potrebné na opravu chýb, na odstránenie opomenutí alebo iných nedostatkov alebo na riešenie situácií, ktorých vznik sa v čase podpisu dohody nepredpokladal, a pod podmienkou, že takéto rozhodnutia nemenia základné prvky dohody. Podľa článku 166 ods. 2 dohody o vystúpení sú rozhodnutia prijaté Spoločným výborom pre Úniu a pre Spojené kráľovstvo záväzné, pričom Únia a Spojené kráľovstvo musia uvedené rozhodnutia vykonať a tieto rozhodnutia majú rovnaký právny účinok ako dohoda o vystúpení.

               (3)Nedopatrením nebolo v časti I prílohy I k dohode o vystúpení uvedené jedno rozhodnutie a jedno odporúčanie Správnej komisie pre koordináciu systémov sociálneho zabezpečenia. Štyri ďalšie rozhodnutia a jedno odporúčanie boli prijaté pred skončením prechodného obdobia. Tieto rozhodnutia a odporúčania by sa preto mali doplniť do tejto prílohy.

               (4)Spoločný výbor by mal prijať rozhodnutie podľa článku 164 ods. 5 písm. d) dohody o vystúpení s cieľom odstrániť tieto opomenutia a nedostatky.

               (5)Je preto vhodné stanoviť pozíciu, ktorá sa má zaujať v mene Únie v Spoločnom výbore,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v Spoločnom výbore zriadenom článkom 164 ods. 1 dohody o vystúpení, pokiaľ ide o rozhodnutie, ktoré sa má prijať v súlade s článkom 164 ods. 5 písm. d) uvedenej dohody, je založená na návrhu rozhodnutia Spoločného výboru pripojeného k tomuto rozhodnutiu.

               Článok 2

               Rozhodnutie Spoločného výboru sa uverejní v Úradnom vestníku Európskej únie.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. EÚ L 29, 31.1.2020, s. 1.

    ---documentbreak---

               EURÓPSKA KOMISIA
            V Bruseli23. 9. 2021
            COM(2021) 593 final
            PRÍLOHA
            k
            návrhu rozhodnutia Rady,
            ktorým sa stanovuje pozícia, ktorá sa má zaujať v mene Európskej únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o prijatie rozhodnutia zmeniť uvedenú dohodu

               ROZHODNUTIE SPOLOČNÉHO VÝBORU ZRIADENÉHO DOHODOU O VYSTÚPENÍ SPOJENÉHO KRÁĽOVSTVA VEĽKEJ BRITÁNIE A SEVERNÉHO ÍRSKA Z EURÓPSKEJ ÚNIE A Z EURÓPSKEHO SPOLOČENSTVA PRE ATÓMOVÚ ENERGIU č. .../2021

               z ...,

               ktorým sa mení Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu

               SPOLOČNÝ VÝBOR,

               so zreteľom na Dohodu o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu
                  1
                (ďalej len „dohoda o vystúpení“), a najmä na jej článok 164 ods. 5 písm. d),

               keďže:

               (1)V článku 164 ods. 5 písm. d) dohody o vystúpení sa Spoločný výbor zriadený článkom 164 ods. 1 (ďalej len „Spoločný výbor“) oprávňuje prijímať rozhodnutia, ktorými sa mení uvedená dohoda, za predpokladu, že takéto zmeny sú potrebné na opravu chýb, na odstránenie opomenutí alebo iných nedostatkov alebo na riešenie situácií, ktorých vznik sa v čase podpisu dohody nepredpokladal, a pod podmienkou, že takéto rozhodnutia nemenia základné prvky dohody. Podľa článku 166 ods. 2 dohody o vystúpení sú rozhodnutia prijaté Spoločným výborom pre Úniu a pre Spojené kráľovstvo záväzné. Únia a Spojené kráľovstvo musia takéto rozhodnutia vykonať a tieto rozhodnutia majú rovnaký právny účinok ako dohoda o vystúpení.

               (2)V záujme právnej istoty by sa časť I prílohy I k dohode o vystúpení mala zmeniť doplnením piatich rozhodnutí a dvoch odporúčaní Správnej komisie pre koordináciu systémov sociálneho zabezpečenia, ktoré neboli uvedené v časti I prílohy I k dohode o vystúpení, a zrušením dvoch rozhodnutí, ktoré boli nahradené novými rozhodnutiami.

               PRIJAL TOTO ROZHODNUTIE:

               Článok 1

               Dohoda o vystúpení sa mení takto:

               1.V časti I prílohy I k dohode o vystúpení sa do časti „Uplatniteľné právne predpisy (séria A)“ dopĺňa odporúčanie č. A1 Správnej komisie pre koordináciu systémov sociálneho zabezpečenia o vydávaní osvedčenia uvedeného v článku 19 ods. 2 nariadenia Európskeho parlamentu a Rady (ES) č. 987/2009
                  2
                ;

               2.V časti I prílohy I k dohode o vystúpení sa do časti „Výmena elektronických údajov (séria E)“ dopĺňa rozhodnutie Správnej komisie pre koordináciu systémov sociálneho zabezpečenia č. E6 o určovaní toho, kedy sa elektronická správa považuje za legálne doručenú v systéme elektronickej výmeny informácií o sociálnom zabezpečení (EESSI)
                  3
               ;

               3.V časti I prílohy I k dohode o vystúpení sa do časti „Horizontálne otázky (séria H)“ dopĺňa rozhodnutie č. H9 Správnej komisie pre koordináciu systémov sociálneho zabezpečenia o predĺžení lehôt uvedených v článkoch 67 a 70 nariadenia Európskeho parlamentu a Rady (ES) č. 987/2009, ako aj v rozhodnutí č. S9 z dôvodu pandémie COVID-19
                  4
                ;

               4.V časti I prílohy I k dohode o vystúpení sa do časti „Horizontálne otázky (séria H)“ dopĺňa rozhodnutie Správnej komisie pre koordináciu systémov sociálneho zabezpečenia č. H10 o spôsobe práce a zložení technickej komisie pre spracovanie údajov Správnej komisie pre koordináciu systémov sociálneho zabezpečenia
                  5
               ;

               5.V časti I prílohy I k dohode o vystúpení sa do časti „Horizontálne otázky (séria H)“ dopĺňa rozhodnutie č. H11 Správnej komisie pre koordináciu systémov sociálneho zabezpečenia o predĺžení lehôt uvedených v článkoch 67 a 70 nariadenia (ES) č. 987/2009 a v rozhodnutí č. S9 z dôvodu pandémie COVID-19
                  6
               ;

               6.V časti I prílohy I k dohode o vystúpení sa  do časti „Horizontálne otázky (séria H)“ dopĺňa odporúčanie č. H2 Správnej komisie pre koordináciu systémov sociálneho zabezpečenia, ktoré sa týka zahrnutia autentifikačných prvkov do prenosných dokumentov vydaných inštitúciou členského štátu, ktoré preukazujú postavenie osoby na účely uplatnenia nariadení Európskeho parlamentu a Rady (ES) č. 883/2004 a (ES) č. 987/2009
                  7
               ;

               7.V časti I prílohy I k dohode o vystúpení sa do časti „Choroba (séria S)“ dopĺňa rozhodnutie Správnej komisie pre koordináciu systémov sociálneho zabezpečenia č. S11 o postupoch náhrady prostriedkov na účely vykonávania článkov 35 a 41 nariadenia (ES) č. 883/2004
                  8
                ;

               8.V časti I prílohy I k dohode o vystúpení sa vypúšťajú tieto akty:

               a)rozhodnutie Správnej komisie pre koordináciu systémov sociálneho zabezpečenia č. H8 o spôsobe práce a zložení technickej komisie pre spracovanie údajov Správnej komisie pre koordináciu systémov sociálneho zabezpečenia, ktoré sa nahrádza rozhodnutím Správnej komisie pre koordináciu systémov sociálneho zabezpečenia č. H10 o spôsobe práce a zložení technickej komisie pre spracovanie údajov správnej komisie pre koordináciu systémov sociálneho zabezpečenia;

               b)rozhodnutie Správnej komisie pre koordináciu systémov sociálneho zabezpečenia č. S9 o postupoch náhrady prostriedkov na účely vykonávania článkov 35 a 41 nariadenia (ES) č. 883/2004, ktoré sa nahrádza rozhodnutím Správnej komisie pre koordináciu systémov sociálneho zabezpečenia č. S11 o postupoch náhrady prostriedkov na účely vykonávania článkov 35 a 41 nariadenia (ES) č. 883/2004.

               Článok 2

               Toto rozhodnutie nadobúda účinnosť dňom nasledujúcim po jeho prijatí.

               V … dňa …

               Za Spoločný výbor

               spolupredsedovia

                     (1)

                     Ú. v. EÚ L 29, 31.1.2020, s. 7.

                     (2)

                        Ú. v. EÚ C 183, 29.5.2018, s. 5 – 14.

                     (3)

                        Ú. v. EÚ C 355, 4.10.2018, s. 5 – 7.

                     (4)

                        Ú. v. EÚ C 259, 7.8.2020, s. 9.

                     (5)

                        Ú. v. EÚ C 89, 16.3.2021, s. 6 – 10.

                     (6)

                        Ú. v. EÚ C 170, 6.5.2021, s. 4 – 5.

                     (7)

                        Ú. v. EÚ C 147, 29.4.2019, s. 6 – 7.

                     (8)

                        Ú. v. EÚ C 236, 18.6.2021, s. 4 – 9.


               EURÓPSKA KOMISIA
            V Bruseli23. 9. 2021
            COM(2021) 594 final
            2021/0304(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o zmenu rozhodnutia, ktorým sa vyhotovuje zoznam 25 osôb, ktoré sú ochotné a schopné zastávať funkciu členov rozhodcovského súdu podľa dohody
            EMPTY

               DÔVODOVÁ SPRÁVA

               1.Predmet návrhu

               Komisia navrhuje, aby Rada stanovila pozíciu, ktorá sa má prijať v mene Únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“), pokiaľ ide o rozhodnutie Spoločného výboru, ktorým sa mení rozhodnutie č. 7/2020, ktorým sa vyhotovuje zoznam 25 osôb, ktoré sú ochotné a schopné zastávať funkciu členov rozhodcovského súdu podľa dohody.

               2.Kontext návrhu

               2.1.Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu

               V dohode o vystúpení sa stanovujú dojednania týkajúce sa riadeného vystúpenia Spojeného kráľovstva z Únie a z Euratomu. Dohoda o vystúpení nadobudla platnosť 1. februára 2020.

               2.2.Spoločný výbor

               Spoločný výbor zriadený podľa článku 164 ods. 1 dohody o vystúpení je zložený zo zástupcov Únie a Spojeného kráľovstva. Predsedá mu spoločne Únia a Spojené kráľovstvo. V prílohe VIII k dohode o vystúpení sa stanovuje rokovací poriadok Spoločného výboru. Spoločný výbor zasadá aspoň raz ročne alebo na žiadosť Únie alebo Spojeného kráľovstva a stanovuje svoj harmonogram zasadnutí a program na základe vzájomnej dohody.

               Úlohy Spoločného výboru sú stanovené v článku 164 dohody o vystúpení a patrí medzi ne najmä:

               ·dohľad nad vykonávaním a uplatňovaním dohody, a to priamo alebo prostredníctvom práce osobitných výborov, ktoré mu podávajú správy,

               ·prijímanie rozhodnutí a odporúčaní vrátane zmien dohody v prípadoch, ktoré sú v nej stanovené,

               ·predchádzanie problémom a riešenie sporov, ktoré môžu vzniknúť v súvislosti s výkladom a uplatňovaním dohody.

               2.3.Pripravovaný akt Spoločného výboru

               V súlade s článkom 171 ods. 1 dohody o vystúpení Spoločný výbor vyhotovil ku koncu prechodného obdobia zoznam 25 osôb, ktoré sú ochotné a schopné zastávať funkciu členov rozhodcovského súdu. Podľa poslednej vety článku 171 ods. 1 Spoločný výbor zabezpečí, aby tento zoznam neustále spĺňal osobitné požiadavky stanovené v dohode o vystúpení.

               Účelom pripravovaného rozhodnutia je aktualizovať zoznam, keďže jeden z rozhodcov na zozname už nespĺňa požiadavky stanovené v článku 171 ods. 2 dohody o vystúpení vzhľadom na jeho vymenovanie za člena inštitúcie Únie.

               Pripravované rozhodnutie sa stane pre zmluvné strany záväzným v súlade s článkom 166 ods. 2 dohody o vystúpení. V súlade s pravidlom 9 rokovacieho poriadku sa v rozhodnutiach prijatých Spoločným výborom uvedie dátum, ku ktorému nadobúdajú účinnosť.

               3.Pozícia, ktorá sa má zaujať v mene Únie

               Spoločný výbor vypracoval v súlade s dohodou o vystúpení zoznam rozhodcov pre prípad, že dôjde k sporu ohľadom výkladu dohody o vystúpení, ktorý nadobudol platnosť 1. januára 2021.

               Tento zoznam obsahuje päť osôb, na ktorých sa spoločne dohodla Únia so Spojeným kráľovstvom a ktoré majú plniť funkciu predsedu rozhodcovského súdu. Zoznam ďalej obsahuje 20 osôb, ktoré majú plniť funkciu riadnych členov rozhodcovského súdu, pričom 10 osôb navrhla Únia a 10 osôb navrhlo Spojené kráľovstvo.

               Jedna osoba zo zoznamu 10 členov rozhodcovského súdu, ktorých navrhla Únia, bola od 7. októbra 2021 vymenovaná za generálneho advokáta Súdneho dvora. V súlade s článkom 171 ods. 2 dohody o vystúpení zoznam nemôže zahŕňať osoby, ktoré sú členmi, úradníkmi alebo ostatnými zamestnancami inštitúcií Únie, a preto sa musí zmeniť.

               V prílohe II k rozhodnutiu Rady (EÚ) 2020/2232 z 22. decembra 2020 sa stanovuje rezervný zoznam kandidátov, ktorí sú ochotní a schopní zastávať za Úniu funkciu členov rozhodcovského súdu podľa dohody o vystúpení a ktorých môže Únia podľa potreby kontaktovať, keď musí Spoločný výbor aktualizovať zoznam 25 osôb v súlade s článkom 171 ods. 1 poslednou vetou.

               Únia by preto mala zaujať pozíciu, ktorou sa podporí prijatie rozhodnutia Spoločného výboru, ktorým sa mení jeho rozhodnutie vyhotovujúce zoznam 25 osôb, ktoré sú ochotné a schopné zastávať funkciu rozhodcov podľa dohody, tak, že sa osoba, ktorá už nespĺňa požiadavku na funkciu rozhodcu, nahradí kandidátom z rezervného zoznamu.

               4.Právny základ

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Rozhodnutie, na prijatie ktorého sa Spoločný výbor vyzýva, predstavuje pozíciu, ktorá sa má prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami. Pripravovaný akt bude pre zmluvné strany záväzný v súlade s článkom 166 ods. 2 dohody.

               Pripravovaným aktom sa inštitucionálny rámec dohody nedopĺňa ani nemení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               Cieľ a obsah pripravovaného aktu sa týkajú stanovenia pozície Únie k zoznamu osôb, ktoré sú ochotné a schopné zastávať funkciu členov rozhodcovských súdov podľa dohody o vystúpení. Dohoda bola uzavretá na základe článku 50 ods. 2 Zmluvy o Európskej únii.

               Právnym základom navrhovaného rozhodnutia by preto mal byť článok 50 ods. 2 Zmluvy o Európskej únii v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže účelom rozhodnutia Spoločného výboru je zmeniť zoznam osôb, ktoré sú ochotné a schopné zastávať funkciu členov rozhodcovských súdov podľa dohody o vystúpení, toto rozhodnutie Spoločného výboru je vhodné uverejniť po prijatí v Úradnom vestníku Európskej únie.

               2021/0304 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o zmenu rozhodnutia, ktorým sa vyhotovuje zoznam 25 osôb, ktoré sú ochotné a schopné zastávať funkciu členov rozhodcovského súdu podľa dohody

               RADA EURÓPSKEJ ÚNIE,

               so zreteľom na Zmluvu o Európskej únii, a najmä na jej článok 50 ods. 2,

               so zreteľom na Zmluvu o fungovaní Európskej únie, a najmä na jej článok 218 ods. 9,

               so zreteľom na návrh Európskej komisie,

               keďže:

               (1)Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) bola uzavretá rozhodnutím Rady (EÚ) 2020/135
                  1
                a nadobudla platnosť 1. februára 2020.

               (2)V súlade s článkom 171 ods. 1 dohody o vystúpení Spoločný výbor vyhotovil ku koncu prechodného obdobia stanoveného podľa dohody o vystúpení zoznam 25 osôb, ktoré sú ochotné a schopné zastávať funkciu členov rozhodcovského súdu. Spoločný výbor má zabezpečiť, aby tento zoznam neustále spĺňal dané požiadavky.

               (3)V súlade s článkom 171 ods. 2 dohody o vystúpení uvedený zoznam nemá zahŕňať osoby, ktoré sú členmi, úradníkmi alebo ostatnými zamestnancami inštitúcií Únie, vlády členského štátu alebo vlády Spojeného kráľovstva.

               (4)Jedna z osôb na zozname, ktorý navrhla Únia, bola vymenovaná za generálneho advokáta Súdneho dvora, a preto už nespĺňa požiadavky na to, aby bola rozhodcom podľa dohody o vystúpení.

               (5)Preto je potrebné nahradiť túto osobu kandidátom z rezervného zoznamu kandidátov, ktorí sú ochotní a schopní zastávať funkciu členov rozhodcovského súdu Únie podľa dohody o vystúpení, ktorý je uvedený v prílohe II k rozhodnutiu Rady (EÚ) 2020/2232 z 22. decembra 2020.

               (6)Je vhodné stanoviť pozíciu, ktorá sa má v mene Únie zaujať v Spoločnom výbore,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie zaujať v Spoločnom výbore zriadenom článkom 164 ods. 1 dohody o vystúpení, pokiaľ ide o zmenu zoznamu 25 osôb, ktoré sú ochotné a schopné zastávať funkciu členov rozhodcovského súdu podľa dohody o vystúpení, sa zakladá na návrhu rozhodnutia Spoločného výboru pripojenom k tomuto rozhodnutiu.

               Článok 2

               Rozhodnutie Spoločného výboru sa uverejní v Úradnom vestníku Európskej únie.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Text s významom pre EHP) (Ú. v. EÚ L 29, 31.1.2020, s. 1).

    ---documentbreak---

               EURÓPSKA KOMISIA
            V Bruseli23. 9. 2021
            COM(2021) 594 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o zmenu rozhodnutia, ktorým sa vyhotovuje zoznam 25 osôb, ktoré sú ochotné a schopné zastávať funkciu členov rozhodcovského súdu podľa dohody

               PRÍLOHA

               ROZHODNUTIE SPOLOČNÉHO VÝBORU ZRIADENÉHO DOHODOU O VYSTÚPENÍ SPOJENÉHO KRÁĽOVSTVA VEĽKEJ BRITÁNIE A SEVERNÉHO ÍRSKA Z EURÓPSKEJ ÚNIE A Z EURÓPSKEHO SPOLOČENSTVA PRE ATÓMOVÚ ENERGIU č. .../2021

               z...,

               ktorým sa mení rozhodnutie č. 7/2020, ktorým sa vyhotovuje zoznam 25 osôb, ktoré sú ochotné a schopné zastávať funkciu členov rozhodcovského súdu podľa dohody

               SPOLOČNÝ VÝBOR,

               so zreteľom na Dohodu o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu
                  1
                (ďalej len „dohoda o vystúpení“), a najmä na jej článok 171 ods. 1 a 2,

               keďže:

               (1)V súlade s článkom 171 ods. 1 dohody o vystúpení Spoločný výbor do skončenia prechodného obdobia stanoveného podľa uvedenej dohody vyhotovil zoznam 20 osôb, ktoré sú ochotné a schopné zastávať funkciu členov rozhodcovského súdu. Spoločný výbor má zabezpečiť, aby zoznam neustále spĺňal dané požiadavky.

               (2)Podľa článku 171 ods. 2 dohody o vystúpení uvedený zoznam nemá zahŕňať osoby, ktoré sú členmi, úradníkmi alebo ostatnými zamestnancami inštitúcií Únie, vlády členského štátu alebo vlády Spojeného kráľovstva.

               (3)Jedna z osôb na zozname, ktorú navrhla Únia, bola vymenovaná za člena inštitúcie Únie, a preto už nespĺňa požiadavky na to, aby bola rozhodcom podľa dohody o vystúpení.

               (4)Uvedenú osobu preto treba nahradiť, ,

               PRIJAL TOTO ROZHODNUTIE:

               Článok 1

               Zoznam riadnych členov rozhodcovského súdu podľa dohody o vystúpení uvedený v prílohe I k rozhodnutiu Spoločného výboru č. 7/2020 sa mení takto:

               Pani Tamaru ĆAPETA nahrádza pán Ezio PERILLO.

               Článok 2

               Toto rozhodnutie nadobúda účinnosť dňom nasledujúcim po jeho prijatí.

               V … dňa …

               Za spoločný výbor

               spolupredsedovia

                     (1)

                           Ú. v. EÚ L 29, 31.1.2020, s.7.